CELEX: C2006/294/111
Language: lt
Date: 2006-12-02 00:00:00
Title: Byla T-265/06 2006 m. rugsėjo 20 d. pareikštas ieškinys byloje Lee/DE prieš VRDT — Cooperativa Italiana di Ristorazione (PIAZZA del SOLE)

2.12.2006   
            
            
               LT
            
            
               Europos Sąjungos oficialusis leidinys
            
            
               C 294/54
            
         2006 m. rugsėjo 20 d. pareikštas ieškinys byloje Lee/DE prieš VRDT — Cooperativa Italiana di Ristorazione (PIAZZA del SOLE)
   (Byla T-265/06)
   (2006/C 294/111)
   Kalba, kuria surašytas ieškinys: prancūzų
   Šalys
   
      Ieškovė: Sara Lee/DE NV (Utrechtas, Nyderlandai), atstovaujama advokato C. Hollier-Larousse
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)
   Kita procedūros Apeliacinėje taryboje šalis: Cooperativa Italiana di Ristorazione Soc. coop. rl
   Ieškovės reikalavimai
   
               —
            
            
               Panaikinti ir pakeisti tą VRDT antrosios apeliacinės tarybos sprendimo dalį kuria patvirtinamas sprendimas atmesti ieškovės dalinį protestą Nr. B 337 081 dėl Bendrijos prekių ženklo „PIAZZA del SOLE“ paraiškos Nr. 1 518 901.
            
         
               —
            
            
               Atitinkamai, iš dalies panaikinti Bendrijos prekių ženklo „PIAZZA del SOLE“ registraciją Nr. 1 518 901 21, 29, 30 ir 42 klasių prekių atžvilgiu.
            
         
               —
            
            
               Priteisti iš VRDT visas bylinėjimosi išlaidas.
            
         Ieškinio pagrindai ir pagrindiniai argumentai
   Bendrijos prekių ženklo paraišką pateikęs asmuo: Cooperativa Italiana di Ristorazione Soc. coop. rl
   
      Prašomas įregistruoti Bendrijos prekių ženklas: žodinis prekių ženklas „PIAZZA del SOLE“ 16, 21, 25, 29, 30, 35, 36 ir 42 klasių prekėms ir paslaugoms — paraiška Nr. 1 518 901
   
      Ženklo ar žymens, kuriuo remiamasi protesto procedūroje, savininkas: ieškovė
   
      Ženklas ar žymuo, kuriuo remiamasi protesto procedūroje: nacionaliniai ir tarptautiniai žodiniai prekių ženklai „PIAZZA“ ir „PIAZZA D'ORO“ 21, 29, 30 ir 42 klasių prekėms
   
      Protestų skyriaus sprendimas: atmesti protestą
   
      Apeliacinės tarybos sprendimas: atmesti apeliaciją
   
      Ieškinio pagrindai: Reglamento Nr. 40/94 (1) 8 straipsnio 1 dalies b punkto pažeidimas dėl to, kad Apeliacinė taryba ginčijamame sprendime padarė daug klaidų nustatydama, kad nagrinėjamų žymenų bendros sudedamosios dalies skiriamasis požymis yra neryškus, dėl to, kad ji nepadarė išvadų, išplaukiančių iš jos konstatavimo, kad sudedamosios dalys „D'ORO“ ir „DEL SOLE“ yra bendriniai žodžiai, bei dėl to, kad teigė, jog suvokiant prekių ženklus žymenų skirtumai nusveria panašumus
   
      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL L 11, 1994, p. 1)